Diari Oficial de la Generalitat Valenciana


Sumari del DOGV 2836, del 27-09-1996 (1996/839364)

ORDRE de 2 d'agost de 1996, de la Conselleria d'Agricultura i Medi Ambient, per la qual aprova el Pla d'Obres d'Interés General de Modernització del Sistema de Reg de la Comunitat de Regants Pou de Dalt, de Riba-roja de Túria (València).
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2836

Data del DOGV
:   27-09-1996

Secció del DOGV
:   ALTRES DISPOSICIONS

Número del document
:   1996/839364


Data del document
:   02-08-1996

Organisme emissor
:   Conselleria d'Agricultura i Medi Ambient

Tipus de document
:   Ordre

ORDRE de 2 d'agost de 1996, de la Conselleria d'Agricultura i Medi Ambient, per la qual aprova el Pla d'Obres d'Interés General de Modernització del Sistema de Reg de la Comunitat de Regants Pou de Dalt, de Riba-roja de Túria (València).   
PREàMBUL  
La zona de reg de la Comunitat de Regants Pou de Dalt, de Riba-roja, s'ha proveït tradicionalment de les aigües del riu Túria, a través d'una conducció que discorre pel nucli urbà d'aquesta població i que en l'actualitat es troba molt deteriorada.  
Aquestes raons, com també la dificultat i l'alt cost de les reparacions necessàries, han conduït a la substitució del proveïment indicat pels cabals procedents de dos sondatges executats i equipats recentment per la comunitat esmentada. Malgrat aquestes actuacions, resulta insuficient la disponibilitat d'aigua per a reg. D'altra banda, es mantenen els inconvenients del sistema de reg a tanda i els alts costs energètics del bombament, obligats per l'absència de capacitat de regulació. A més, el reg tradicional i l'estat de la xarxa de distribució, formada totalment per conduccions obertes, incrementen els problemes de conreu i en disminueixen la rendibilitat.  
La situació actual es pot modificar mitjançant la reparació de les deficiències indicades, tant pel que fa a la disponibilitat de cabals suficients com a la regulació i l'aprofitament d'aquests mitjançant les modernes tècniques de conreu a través del sistema de reg localitzat.  
Per tot això, a proposta de la Direcció General de Política d'Estructures, Regadius i Desenvolupament Rural i fent ús de les competències que tinc atribuïdes;  
ORDENE  
Article 1  
Aprovar el Pla d'Obres de Modernització del Sistema de Reg de la Comunitat de Regants Pou de Dalt, de Riba-roja de Túria.  
Article 2  
D'acord amb el que s'indica en els articles 62 i 65 de la Llei de Reforma i Desenvolupament Agrari i en els decrets 151/1990, de 17 de setembre; 169/1991, de 30 de setembre, 13/1995, de 10 de gener, i 39/1995, de 7 de març, del Consell de la Generalitat Valenciana, les obres d'execució i equipament de sondatges, basses de regulació, estacions generals de filtratge, canonades d'impulsió, xarxes principals de reg i camins de servei agrícola, queden classificats d'interés general en el grup A de l'article 61 de la Llei de Reforma i Desenvolupament Agrari.  
DISPOSICIONS FINALS  
Primera  
La Direcció General de Política d'Estructures, Regadius i Desenvolupament Rural dictarà les normes complementàries per a la millor aplicació de tot el que es disposa en aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 2 d'agost de 1996  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ